《近闻方东轩新造轩成复用前韵赋诗以寄》
明代·释宗泐

移家淮甸久，玉树已成林。江汉放情早，文章用意深。

雅无浮俗态，独有古人心。庄舄何为者，区区动越吟。

作者简介：（1317—1391）明僧。浙江临海人，俗姓周，字季潭，名所居室为全室。洪武中诏致有学行高僧，首应诏至，奏对称旨。诏笺释《心经》、《金刚经》、《楞伽》，曾奉使西域。深究胡惟庸案时，曾遭株连，太祖命免死。后在江浦石佛寺圆寂。有《全室集》。